
Obrazloženje polugodišnjeg Izvještaja o izvršenju financijskog plana
Gimnazije Daruvar za 2026.godinu


I. Obrazloženje općeg dijela izvještaja o izvršenju financijskog plana

Sažetak računa prihoda i rashoda

     Nakon usvajanja financijskog plana za 2026.godinu koji je usvojen na sjednici Školskog odbora, održanoj 22. prosinca 2025. godine plan prihoda i primitaka za 2026. godinu iznosio je 1.135.076,00 eura. Prihodi i primici u razdoblju 01.01. - 30.06.2026. godine ostvareni su u iznosu od 501.393,90 eura što je 108,38 % u odnosu na ostvarenje prihoda i primitaka u prvom polugodištu 2025. godine, odnosno 44,17 % u odnosu na ukupan plan tekuće godine. 
     Plan rashoda i izdataka iznosio je 1.062.576,00 eura. Ostvareni rashodi i izdaci na prvom polugodištu 2026. godine iznose je 503.198,14 eura što je 94,91 % u odnosu na ostvarene rashode i izdatke na prvom polugodištu 2025. godine, odnosno 47,36 % u odnosu na plan tekuće godine.
 
     Na početku 2026. godine škola je imala preneseni manjak iz 2025. godine u iznosu od 72.500,00 eura, koji je tijekom 2026. godine podmiren. U razdoblju od 1. siječnja do 30. lipnja 2026. ostvaren je manjak od 1.804,24 eura. Kada se tome pridoda preneseni manjak iz 2025. godine u iznosu od 72.067,11 eura, ukupni manjak na kraju izvještajnog razdoblja iznosi 73.871,35 eura.
Ovaj rezultat predstavlja „metodološki manjak“, jer uključuje:
· manjak prihoda za plaće za lipanj 2026. te naknade za nezapošljavanje osoba s invaliditetom (sredstva MZOM-a), za koje će prihod biti ostvaren u srpnju 2026. u iznosu 72.693,95 eura,
· manjak prihoda u iznosu od 6.652,56 eura za račune iz lipnja 2026. koji se financiraju iz decentraliziranih sredstava BBŽ, a bit će podmireni također u srpnju 2026.,
· višak vlastitih prihoda poslovanja u iznosu od 5.475,16 eura

Izvještaj o prihodima i rashodima prema ekonomskoj klasifikaciji

     Prihodi skupine 63 Pomoći iz inozemstva i od subjekata unutar općeg proračuna ostvareni su u iznosu 450.180,21 eura što je 107,58 % u odnosu na ostvarenje 01.01.2025.-30.06.2025. godine, odnosno 43,01 % u odnosu na tekući plan. Navedeni prihodi odnose se na prihode za isplatu plaća zaposlenika, prihode za program rada s darovitim učenicima, malim dijelom na prihode za kupnju udžbenika i knjiga te nabavku menstrualnih potrepština za djevojke.

    Prihodi skupine 66 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima ostvareni su u iznosu 730,00 eura što je 120,07 % u odnosu na ostvarenje u istom razdoblju 2025. godine, odnosno 56,15 % u odnosu na plan za 2026. godinu.
Prihodi skupine 66 odnose se na prihode od najma školskog stana i donacije od trgovačkog društava 
Hercegova trgovina d.o.o. u iznosu 130,00 eura.
     Prihodi skupine 67 Prihodi iz nadležnog proračuna i od HZZO-a temeljem ugovornih obveza odnose se na prihode iz Županijskog proračuna koji su namijenjeni za pokriće materijalnih troškova, troškova energije, usluga, prijevoza zaposlenika na/s posla, dnevnice za službena putovanja, provedbu natjecanja i sl. Na prvom polugodištu 2026. godine ostvareni su u iznosu 45.278,08 eura što je 111,26 % u odnosu na ostvarenje u istom razdoblju prethodne godine, odnosno 58,74 % u odnosu na tekući plan.

     Prihodi skupine 68 Kazne, upravne mjere i ostali prihodi ostvareni su u iznosu 5.205,61 eura što je 180,97 % u odnosu na ostvarenje u istom razdoblju 2025.god., a odnose se na prihode od uplate učenika za financiranje izvanučioničke nastave. Razlog velikog odstupanja je prelazak na Jedinstveni račun Bjelovarsko-bilogorske županije i novog načina prikupljanja sredstava od učenika, kao i evidentiranja i knjiženja istih u odnosu na lanjsku godinu.

      Svi prihodi Gimnazije Daruvar su namjenski, te su tako i utrošeni, kako rastu prihodi, istom dinamikom rastu i rashodi.

     Rashodi skupine 31 Rashodi za zaposlene ostvareni su u iznosu 448.307,02 eura što je u odnosu na tekući plan 46,29 %, odnosno u odnosu na izvršenje promatranog razdoblja prethodne godine 92,63 %. Razlog povećanja navedenih rashoda u odnosu na prethodnu godinu je povećanje plaća zaposlenima u javnom sektoru. U istom periodu lanjske godine bilo je knjiženo sedam rashoda za plaće zbog ukidanja konta 193, a ove godine je knjiženo šest rashoda za plaće.

     Rashodi skupine 32 Materijalni rashodi odnose se na naknade troškova zaposlenima, rashode za materijal i energiju, rashode za usluge te ostale nespomenute rashode poslovanja. Na prvom polugodištu 2026. godine ostvareni su u iznosu 52.526,74 eura što je u odnosu na isto razdoblje prošle godine 117,14 %, dok u odnosu na trenutni plan iznosi 59,19 %. Razlog odstupanja u odnosu na lanjsku godinu je rast cijena energenata, usluga i općeg porasta troškova.

     Rashodi skupine 34 Financijski rashodi koji se odnose na rashode za zatezne kamate ostvareni su u iznosu 1,37 eura što je 0,75 % u odnosu na isto razdoblje lanjske godine. Prelaskom na Jedinstveni račun Bjelovarsko - bilogorske županije ukida se obveza plaćanja naknade za vođenje računa i troškova platnog prometa, što znači da nemamo troškove za osnovne usluge banaka, poput održavanja računa, izvršavanja naloga i prijenosa sredstava.

     Rashodi skupine 38 Ostali rashodi odnose se na kupnju menstrualnih potrepština za djevojke i ostvareni su u iznosu 472,03 eura što iznosi  93,01 % tekućeg plana.

     Rashodi skupine 42 Rashodi za nabavu nefinancijske imovine ostvareni su u iznosu 1.890,98 eura, odnosno 44,11 % u odnosu na tekući plan i 644,73 % u odnosu na ostvarenje u istom razdoblju prethodne godine. U prvom polugodištu 2026. godine nabavljeno dosta knjiga, monitor, jedan tablet i namještaj za kutak za rad s darovitim učenicima.

Izvještaj o prihodima i rashodima po izvorima financiranja

     Gimnazija Daruvar za financiranje prihoda i primitaka te rashoda i izdataka u 2026. godini koristi pet izvora financiranja:
· 11 Opći prihodi i primici – sredstva iznad standarda
· 12 Prihodi za decentralizirane funkcije-SŠ (BBŽ)
· 3.31 Vlastiti prihodi
· 5.50 Pomoći iz državnog proračuna
· 6 Donacije

     Po svim izvorima financiranja izvršenje financijskog plana prihoda i rashoda u odnosu na tekući plan kreće se od 43 – 56 % što govori o dobroj usklađenosti plana s izvršenjem. 

Izvještaj o rashodima prema funkcijskoj klasifikaciji

     Rashodi u Izvještaju o rashodima prema funkcijskoj klasifikaciji uvršteni su pod brojčanom oznakom funkcijske klasifikacije 092 Srednjoškolsko obrazovanje, koje je primarni djelokrug rada Gimnazije Daruvar. Ukupni rashodi na navedenoj klasifikaciji iznose 501.777,89 eura što je 94,64 % u odnosu na ostvarenje u istom razdoblju 2025. godine, odnosno 47,34 % u odnosu na tekući plan.
Pod brojčanom oznakom 096 Dodatne usluge u obrazovanju ostvareno je 1.420,25 eura što iznosi 52,82 % u odnosu na tekući plan. 

Račun financiranja

     Gimnazija Daruvar nema primitaka od financijske imovine i zaduživanja kao ni izdatke za financijsku imovinu i otplatu zajmova, stoga Račun financiranja nije izrađen.






























II. Obrazloženje posebnog dijela izvještaja o izvršenju financijskog plana

     Obrazloženje posebnog dijela izvještaja o izvršenju financijskog plana sadrži obrazloženje izvršenja programa koje se daje kroz obrazloženje izvršenja aktivnosti i projekata zajedno s ciljevima koji su ostvareni provedbom programa i pokazateljima uspješnosti realizacije tih ciljeva koji se sastoje od pokazatelja učinka i pokazatelja rezultata.

Izvršenje programa financijskog plana za razdoblje 01.01.2026. – 30.06.2026. godine:
	R.br.
	Naziv programa
	Plan 2026. god.
	Izvršenje 30.06.2026.god.
	Indeks
%

	1.
	P1 Redovne djelatnosti
	985.500,00
	459.562,67
	46,63

	2.
	P16 Srednjoškolsko obrazovanje - decentralizacija
	70.000,00
	38.054,62
	54,36

	3.
	P17 Srednjoškolsko obrazovanje – iznad standarda
	7.076,00
	5.580,85
	78,87

	
	Ukupno:
	1.062.576,00
	503.198,14
	47,36




NAZIV PROGRAMA:  P1 Redovne djelatnosti
OPIS PROGRAMA:
     Program redovne djelatnosti odnosi se na vlastita sredstva te sredstva za isplatu plaća i naknada zaposlenicima i sredstava za provedbu dobivenih projekata od MZOM-a.
IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM:
     Postignuti su ciljevi u prvoj polovini 2026. godine, izvršena je isplata plaća te naknada troškova zaposlenika i podmirene su sve tekuće obveze škole. 
Škola je u prvom polugodištu provela dva projekta Ministarstva znanosti, obrazovanja i mladih:
· Klub čitatelja „Struja znanja”, usmjeren na rad s darovitim učenicima,
· Oživljena baština, izvannastavni projekt izrade igrano‑dokumentarnog filma o plemićkoj obitelji Janković
Sva dodijeljena sredstva Ministarstva su u potpunosti utrošena u skladu s planiranim aktivnostima i namjenama. 

          A000283 – Redovna djelatnost SŠ -VS korisnika
     Ostvarenje na ovoj aktivnosti odnosi se na sredstva za plaće i naknade troškova zaposlenika te vlastita sredstva, kao i dobivena sredstva za provedbu projekata.
	Plan 2026.god.
	Izvršenje 30.06.2026.god.
	Indeks (%)

	985.500,00
	459.562,67
	46,63









POKAZATELJI USPJEŠNOSTI PROGRAMA:

	Pokazatelj uspješnosti
	Definicija
	Jedinica
	Polazna vrijednost
	Ciljana vrijednost
	Ostvarena vrijednost

	Realizacija
planiranih programa
	Broj zaposlenika,
te broj
uključenih
učenika i
učitelja
	EUR
	985.500,00
	985.500,00
	459.562,67



NAZIV PROGRAMA: P16 Srednjoškolsko obrazovanje - decentralizacija 
OPIS PROGRAMA: 
     Decentralizirana sredstva za srednjoškolsko obrazovanje namijenjena su za materijalne i financijske rashode, rashode za tekuće i investicijsko održavanje, rashode za nabavu proizvedene dugotrajne imovine i dodatna ulaganja na nefinancijskoj imovini.
IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM:
     Postignuti su svi ciljevi u razdoblju od 01.01.2026. – 30.06.2026. godine jer su decentralizirana sredstva namjenski utrošena za materijalne i financijske rashode, investicijsko i tekuće održavanje te nabavku nove opreme.

          A000204 – Redovna djelatnost SŠ –dec

     Ostvarenje na ovoj aktivnosti odnosi se na materijalne i financijske rashode, rashode za usluge, prijevoz zaposlenika na posao i s posla te isplatu ostalih prava zaposlenicima koja se isplaćuju iz Županijskog proračuna. 

	Plan 2026.god.
	Izvršenje 30.06.2026.god.
	Indeks (%)

	68.000,00
	37.944,63
	55,80



          K000036 – Ulaganje u opremu SŠ – dec

     Ostvarenje na ovom kapitalnom projektu odnosi se na ulaganje u opremu škole, odnosno kupnju nove opreme.
U prvoj polovini 2026. godine nabavljen je samo jedan monitor.

	Plan 2026.god.
	Izvršenje 30.06.2026.god.
	Indeks (%)

	2.000,00
	109,99
	5,50







POKAZATELJI USPJEŠNOSTI PROGRAMA:

	Pokazatelj uspješnosti
	Definicija
	Jedinica
	Polazna vrijednost
	Ciljana vrijednost
	Ostvarena vrijednost

	Redovito
obavljanje
djelatnosti
	Veličina
objekta, broj zaposlenih  i
broj učenika
	EUR
	70.000,00
	
70.000,00
	
38.054,62



NAZIV PROGRAMA: P17 Srednjoškolsko obrazovanje – iznad standarda
OPIS PROGRAMA: 
     Sredstva ovog programa namijenjena su za provedbu županijskih natjecanja, pokriće troškova nastalih provedbom kulturnih i javnih djelatnosti škole, sufinanciranje e-tehničara, osiguranje školske zgrade te nabavu knjižne građe za školsku knjižnicu.
IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM:
     U prvoj polovici 2026. godine sva su planirana natjecanja provedena, a pripadajući troškovi uredno podmireni. Podmireni su i rashodi za e‑tehničara, dok su sredstva namijenjena nabavi knjižne građe iskorištena za kupnju novih knjiga. Školska je zgrada osigurana te je premija osiguranja pravodobno plaćena. Troškovi nastali provedbom kulturnih i javnih djelatnosti škole također su u cijelosti podmireni.          
          A000075 – Županijska natjecanja SŠ
     Na natjecanjima i smotrama sudjeluju učenici koji se kao pojedinci ili članovi određene
skupine ističu znanjem, vještinama ili sposobnostima u skladu s programom/pravilima
pojedinog natjecanja ili smotre. Gimnazija Daruvar je domaćin Županijskog natjecanja iz Biologije.
Izvršenje je više od planiranog zato što je škola organizirala prijevoz učenika svih srednjih škola na ostala županijska natjecanja, čime su nastali dodatni troškovi u odnosu na prvotno predviđene.

	Plan 2026.god.
	Izvršenje 30.06.2026.god.
	Indeks (%)

	1.700,00
	2.989,39
	175,85



          A000076 – Kulturne i javne djelatnosti škola SŠ
     Gimnazija Daruvar tradicionalno obilježava Tjedan psihologije, pri čemu nastaju dodatni troškovi koji se evidentiraju u okviru ove aktivnosti. U istu su aktivnost uključeni i troškovi promocije igrano‑dokumentarnog filma o plemićkoj obitelji Janković, realiziranog u sklopu projekta Oživljena baština.

	Plan 2026.god.
	Izvršenje 30.06.2026.god.
	Indeks (%)

	589,00
	370,25
	62,86





[bookmark: _GoBack]          A000300 – Sufinanciranje e-tehničara u SŠ

     Škola je sudjelovala u CARNET-ovom programu “e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće”. Sustavno i redovito korištenje najmodernije tehnologije u učenju i poučavanju, adekvatna infrastruktura i računalna oprema u školi kao i brojni razvijeni digitalni obrazovni sadržaji i e-usluge za nastavne i poslovne procese te niz edukacija za razvoj digitalnih kompetencija školskih djelatnika – samo su neke od prednosti koje je donio CARNET-ov program e-Škole. 
Bjelovarsko-bilogorska županija temeljem Odluke o pravima i obvezama škola i
osnivača, a sukladno ugovoru o sudjelovanju u drugoj fazi programa „e-Škole“ dužna je
sufinancirati rad e-tehničara u školama.

	Plan 2026.god.
	Izvršenje 30.06.2026.god.
	Indeks (%)

	2.100,00
	1.050,00
	50,00



          A000301 – Osiguranje školskih zgrada SŠ

      Ostvarenje na ovoj aktivnosti odnosi se na osiguranje školske zgrade u 2026. godini.
Premija osiguranja plaćena je u cijelosti.

	Plan 2026.god.
	Izvršenje 30.06.2026.god.
	Indeks (%)

	900,00
	559,52
	62,17



          A000327 – Financiranje redovne djelatnosti SŠ (iznad standarda)
     Na ovoj aktivnosti planirana su sredstva za financiranje redovne djelatnosti SŠ (iznad standarda). 
Sredstva još nisu utrošena.

	Plan 2026.god.
	Izvršenje 30.06.2026.god.
	Indeks (%)

	1.000,00
	0,00
	



           K000181 – Sufinanciranje nabave knjižnične građe SŠ

     Ostvarenje na ovom kapitalnom projektu odnosi se na sufinanciranje nabave knjižnične građe, sukladno Zakonu o knjižnicama i Standardu za školske knjižnice.

	Plan 2026.god.
	Izvršenje 30.06.2026.god.
	Indeks (%)

	787,00
	611,69
	77,72









POKAZATELJI USPJEŠNOSTI PROGRAMA:
	Pokazatelj uspješnosti
	Definicija
	Jedinica
	Polazna vrijednost
	Ciljana vrijednost
	Ostvarena vrijednost

	Realizacija svih
programskih
aktivnosti
određenih
ugovorima i
drugim pravnim
aktima
	Redovna djelatnost škole, broj učenika 
	EUR
	7.076,00
	7.076,00
	5.580,85






                                                                                                               Predsjednik Školskog odbora:
                                                                                                                            Emir Sulik, prof.

                                                                                                               ________________________

